29.6.2023
MT
Il-Ġurnal Uffiċjali tal-Unjoni Ewropea
C 228/107
— perjodikament jittrażmetti l-valuri tal-emissjonijiet lis-servers biex jiffaċilita l-attivitajiet tas-sorveljanza tas-suq, il-kontrolli tal-konformità tas-servizz u l-ittestjar tal-affidabbiltà stradali.
Filwaqt li mezz bħal dan jista’ tabilħaqq jgħin biex jissimplifika l-proċessi ta’ monitoraġġ, l-iżvilupp tiegħu jeħtieġ l-iżvilupp rapidu ta’ regolamenti tekniċi li jagħmluha possibbli li jiġi speċifikat t-tagħmir li se jkun meħtieġ (sensuri, software, eċċ.).
Dan l-iżvilupp, li se jkollu impatt potenzjalment qawwi fuq l-utenti, fih innifsu se jirrikjedi perjodu ta’ tliet snin wara l-pubblikazzjoni tar-regolament tekniku biex jibda jopera. 5.4.
Fir-rigward tal-vetturi ħfief, il-valuri ta’ limitu proposti mill-Kummissjoni jistgħu jidhru li ma humiex ambizzjużi biżżejjed peress li jikkorrispondu, fil-prinċipju, għall-armonizzazzjoni tal-valur l-aktar baxx previst mir-regoli Euro 6 għall-magni tal-petrol u tad-diżil.
Madankollu, huwa importanti li wieħed jinnota li: — fl-annessi tiegħu, l-abbozz ta’ Regolament jipprevedi definizzjoni mill-ġdid tal-kundizzjonijiet li attwalment jiggarantixxu r-rappreżentattività tat-test fit-triq fir-rigward tal-użu kurrenti tal-vettura, li se jobbliga lill-manifatturi jirristrutturaw is-sistemi ta’ wara t-trattament; — l-armonizzazzjoni tal-limiti għall-ogħla valur twassal għal żieda fir-restrizzjonijiet għall-magni tal-petrol (bi tnaqqis fil-limitu ta’ 50 % fuq is-CO għall-karozzi tal-passiġġieri li jaħdmu bil-petrol) u tad-diżil (bil-limitu tal-NOx imnaqqas b’40 % għall-vetturi tqal li jaħdmu bid-diżil); — għall-kuntrarju tar-Regolament tal-Euro 6, huwa previst li ma jkunx hemm aktar tolleranza fir-Regolament tal-Euro 7, li se jkun ibbażat fuq it-test fit-triq. 5.5.
Peress li l-mikroplastiċi mit-tajers huma wieħed mill-aktar sorsi kbar ta’ tniġġis tal-oċeani u għadu ma ġie stabbilit l-ebda limitu minħabba n-nuqqas ta’ proċedura tan-NU, hemm ħtieġa urġenti li tali proċedura tiġi żviluppata malajr kemm jista’ jkun. 5.6.
Il-Kummissjoni għandha dubji dwar il-ħtieġa li jiġu introdotti standards għall-emissjonijiet tal-ammonijaka għall-karozzi.
Peress li s-settur tat-trasport jammonta għal inqas minn 1 % tal-emissjonijiet tal-ammonijaka fl-Ewropa, l-ispiża ta’ din il-miżura ma tidhirx li hija proporzjonata mal-benefiċċji.
Il-Kummissjoni tqajjem ukoll mistoqsijiet dwar kemm huwa xieraq li tiġi imposta sistema fuq il-vetturi biex jiġu limitati l-emissjonijiet evaporattivi meta jimtlew bil-fjuwil, meta l-Ewropa diġà stabbilixxiet apparat ta’ ventilazzjoni fil-livell tal-pompi tad-distribuzzjoni tal-fjuwil. 5.7.
Għall-vetturi tqal, il-valuri ta’ limitu proposti mill-Kummissjoni jindikaw devjazzjoni mill-valuri tar-Regolament tal-Euro 6, b’miri ta’ tnaqqis ta’ – 80 % għall-NOx u l-partikoli u sa – 95 % għas-CO, rispettivament.
Barra minn hekk, fir-rigward tal-impatt tagħhom fuq l-effett serra, il-Kummissjoni tipproponi li jiġu rregolati individwalment il-limiti tas-CH4 (metan) u tal-N2O (ossidu nitruż), b’livell partikolarment baxx għal dan tal-aħħar.
Naturalment, dawn il-bidliet se jeħtieġu investimenti sinifikanti li se jkollhom jitqiesu fid-diskussjonijiet li se jsiru dwar it-trajettorja tas-CO2 għall-vetturi tqal (1).
Brussell, is-27 ta’ April 2023.
Oliver RÖPKE Il-President tal-Kumitat Ekonomiku u Soċjali Ewropew
(1)
COM(2023) 88 final.